nahid-hub/BLUGE-bengali-wikipedia-section-title-prediction huggingface dataset:
১৯৪৯ সালে পশ্চিমবঙ্গের তদনীন্তন মুখ্যমন্ত্রী ডা. বিধানচন্দ্র রায় কলকাতার ক্রমবর্ধমান ট্রাফিক সমস্যার সমাধানে শহরে একটি ভূগর্ভস্থ রেলপথ নির্মাণের কথা বিবেচনা করেন। এই মর্মে একটি ফরাসি বিশেষজ্ঞ দলকে দিয়ে সমীক্ষা চালানো হলেও, কোনো সুসংহত সমাধানসূত্র পাওয়া যায়নি। এরপর ১৯৬৯ সালে কলকাতার ট্রাফিক সমস্যা সমাধানে মেট্রোপলিটান ট্রান্সপোর্ট প্রজেক্ট (রেলওয়ে) নামে একটি প্রকল্প গৃহীত হয়। এই প্রকল্পের প্রতিবেদনে কলকাতার ট্রাফিক সমস্যার সমাধানে দ্রুত পরিবহন ব্যবস্থা চালু করা ছাড়া অন্য কোনো বিকল্প পথ নেই বলে জানানো হয়। ১৯৭১ সালে প্রকাশিত প্রকল্পের মাস্টার প্ল্যানে কলকাতার জন্য মোট ৯৭.৫ কিলোমিটার দৈর্ঘ্যের পাঁচটি মেট্রো লাইনের প্রস্তাব দেওয়া হয়। এই পাঁচটি পথের মধ্যে সর্বাধিক গুরুত্ব আরোপিত হয় ১৬.৪৫ কিলোমিটার দৈর্ঘ্য্যবিশিষ্ট দমদম-টালিগঞ্জ লাইনটির উপর। ১৯৭২ সালের ১ জুন প্রস্তাব অনুমোদিত হয়। ওই বছর ২৯ ডিসেম্বর ভারতের তৎকালীন প্রধানমন্ত্রী ইন্দিরা গান্ধী এই প্রকল্পের শিলান্যাস করেন। ১৯৭৩-৭৪ সালে নির্মাণকাজ শুরু হয়।

প্রকল্পের কাজ শুরু হলেও ১৯৭৭-৭৮ সালে অর্থের জোগান বন্ধ থাকা, ভূগর্ভস্থ পরিষেবাগুলির স্থানান্তরণ, আদালতের নানা স্থগিতাদেশ, কাঁচামালের অনিয়মিত সরবরাহ ইত্যাদি কারণে প্রকল্প রূপায়ণে অযথা দেরি হতে থাকে। অবশেষে তদানীন্তন রেলমন্ত্রী আবু বারকাত আতাউর গণী খান চৌধুরীর বিশেষ উদ্যোগ, কর্মদক্ষতা, ও কূটনৈতিক দূরদৃষ্টির ফলে প্রকল্পের কাজে দ্রুততা আসে, এবং ১৯৮৪ সালের ২৪ অক্টোবর প্রধানমন্ত্রী ইন্দিরা গান্ধী এসপ্ল্যানেড-ভবানীপুর (নেতাজি ভবন) ৩.৪০ কিলোমিটার দৈর্ঘ্য্যবিশিষ্ট রুটে ভারতের প্রথম তথা এশিয়ার পঞ্চম মেট্রো পরিষেবা কলকাতা মেট্রোর উদ্বোধন করেন। ওই বছরই ১২ নভেম্বর চালু হয় দমদম-বেলগাছিয়া ২.১৫ কিলোমিটার দৈর্ঘ্য্যবিশিষ্ট রুটটিও। উল্লেখ্য, এটিই কলকাতা মেট্রোর দীর্ঘতম স্টেশন দূরত্ব। ১৯৮৬ সালের ২৯ এপ্রিল টালিগঞ্জ অবধি মেট্রো সম্পসারিত হলে এসপ্ল্যানেড থেকে টালিগঞ্জ অবধি ১১টি স্টেশন নিয়ে ৯.৭৯ কিলোমিটার পথের কাজ সম্পূর্ণ হয়।

২২ নভেম্বর ১৯৯২ তারিখে দমদম-বেলগাছিয়া অংশটিকে বন্ধ করে দেওয়া হয়। কারণ এই বিচ্ছিন্ন ক্ষুদ্র অংশটি খুব একটা জনপ্রিয়তা পায়নি। টালিগঞ্জ অবধি সম্প্রসারণের দীর্ঘ আট বছর পরে ১৩ অগস্ট ১৯৯৪ তারিখে দমদম-বেলগাছিয়া শাখাটিকে ১.৬২ কিলোমিটার সম্প্রসারিত করে শ্যামবাজার অবধি নিয়ে আসা হয়। সেই বছরের ২ অক্টোবর তারিখে ০.৭১ কিলোমিটার এসপ্ল্যানেড-চাঁদনি চক শাখাটি চালু হয়। শ্যামবাজার-শোভাবাজার-গিরিশ পার্ক (১.৯৩ কিলোমিটার) ও চাঁদনি চক-সেন্ট্রাল (০.৬০ কিলোমিটার) শাখাদুটি চালু হয় ১৫ ফেব্রুয়ারি ১৯৯৫ তারিখে। গিরিশ পার্ক থেকে সেন্ট্রালের মধ্যবর্তী ১.৮০ কিলোমিটার পথ সম্পূর্ণ হয় ২৭ সেপ্টেম্বর ১৯৯৫ তারিখে। এর ফলে বর্তমান মেট্রোলাইনটির কাজ সম্পূর্ণ হয়।

২০০৯ সালে টালিগঞ্জ (বর্তমানে মহানায়ক উত্তমকুমার) স্টেশন থেকে গড়িয়া বাজার (বর্তমানে কবি নজরুল) স্টেশন পর্যন্ত সম্প্রসারিত নতুন মেট্রোপথের সূচনা করা হয়। ২০১৩ সালে দমদম থেকে নোয়াপাড়া পর্যন্ত সম্প্রসারিত নতুন মেট্রোপথের সূচনা করা হয়।


সঠিক অনুচ্ছেদ শিরোনাম কোনটি?
titleA. নোয়াপাড়া-বারাসাত মেট্রো
titleB. প্রাক-স্বাধীনতা
titleC. রেলপথ
titleD. স্বাধীনতা পরবর্তী
উত্তর: titleD
ব্যক্তি নেতৃত্বের বিপরীতে কিছু প্রতিষ্ঠান দলগত নেতৃত্বকে গ্রহণ করেছে। এই পরিস্থিতিতে একের বেশি ব্যক্তি দলকে সামগ্রিকভাবে অভিমুখ দেন। কিছু প্রতিষ্ঠান সৃজনশীলতা বৃদ্ধি, ব্যয়সংকোচ বা কর্মী ছাঁটাইয়ের আশায় এই পথ বেছে নিয়েছে। একজন মনিবের সনাতনী নেতৃত্ব দলের কার্য সম্পাদনায় অনেক বেশি প্রভাব ফেলতে পারে বলেও অনেকে মনে করেন। কিছু ক্ষেত্রে এই মনিবকে প্রতিপালন করা অনেক বেশি ব্যয়বহুল হয়ে পড়ে। তা দুভাবে হতে পারে- হয় সামগ্রিকভাবে দলের সম্পদ নিঃশেষিত হয়ে যাওয়ার মাধ্যমে, অথবা অনিচ্ছাকৃতভাবে হলেও,দলের মধ্যে সৃজনশীলতায় প্রতিবন্ধকতা সৃষ্টি করার মাধ্যমে।
দলগত নেতৃত্বের একটি সাধারণ উদাহরণের অন্তর্গত হল পরস্পরের সঙ্গে ক্রিয়ারত দল। বিভিন্ন দক্ষতা সম্পন্ন এবং প্রতিষ্ঠানের বিভিন্ন অংশ থেকে একদল মানুষ একটি প্রকল্পে নেতৃত্ব দেওয়ার কাজে একজোট হন। এই দলের কাঠামোয় প্রতিটি বিষয়ে সমানভাবে ক্ষমতা ভাগ করে নেওয়া যায় কিন্তু এ ক্ষেত্রে সাধারণত আবর্তিত নেতৃত্বকেই কাজে লাগানো হয়। দলের যে সদস্য প্রকল্পের যে কোনও স্তর সব চেয়ে ভালভাবে পরিচালনা করতে পারেন, তিনি (তারা) সাময়িকভাবে নেতা হন। এ ছাড়াও যে হেতু দলের প্রত্যেক সদস্যের কাছে উন্নীত স্তরের ক্ষমতার স্বাদ উপভোগ করার সুযোগ থাকে, তাই তা কর্মীদের মধ্যে উদ্যম সঞ্চারিত করে এবং সাফল্যের চক্রটিকে টিকিয়ে রাখে।

যে সব নেতার মধ্যে অধ্যবসায়, লেগে থাকার ক্ষমতা এবং সহযোগমূলক যোগাযোগ দক্ষতা রয়েছে, তারা ওই গুণগুলি দলের মধ্যে সঞ্চারিত করেন। একজন ভাল নেতা দল ও প্রতিষ্ঠানকে উদ্দীপিত করার জন্য তাদের ভিতরের উপদেষ্টাকে কাজে লাগান।

ন্যাশনাল স্কুল বোর্ডস এসোসিয়েশন (মার্কিন যুক্তরাষ্ট্র)-এর মতে, এই দলগত নেতৃত্ব বা নেতৃত্বমূলক দলের কিছু নির্দিষ্ট বৈশিষ্ট্য থাকে।

সঠিক অনুচ্ছেদ শিরোনাম কোনটি?
titleA. স্বৈরাচারী নেতা
titleB. নেতৃত্ব প্রসঙ্গে ঐতিহাসিক মতবাদ
titleC. দলগত নেতৃত্ব
titleD. সম্পাদনামূলক ও স্বাভাবিক ক্রিয়াগত তত্ত্ব
উত্তর: titleC
সাদা গুটি সর্বদা প্রথম চালানো হয়। এরপর থেকেই একটি গুটির পর অন্য দলের গুটি চালানো হয়। ব্যতিক্রম হিসেবে ক্যাসলিংয়ের সময় দু’টি গুটি পরিচালিত হয়। খালি জায়গায় গুটি চালাতে হয় অথবা প্রতিপক্ষের গুটি দখল করে ঘর থেকে বাইরে উচ্ছেদ করা হয়। একমাত্র এন পাসান্ট নিয়ম ছাড়া, বাকি সব ক্ষেত্রে প্রতিপক্ষের গুটিকে উচ্ছেদ করতে গুটিটির অধিকৃত ঘর দখল করা হয়। যদি কোন কারণে গুটি পরিচালনা করা না যায় তাহলে অমীমাংসিত ভাবে খেলা শেষ হয়। প্রতিপক্ষের রাজা আক্রান্ত হয়ে কোন ঘরে যাওয়ার সুযোগ না থাকলে কিস্তিমাত বা চেকমেটের সাহায্যে খেলা শেষ করা হয়।

প্রতিটি দাবার গুটির নিজস্ব চলাচলের শর্ত রয়েছে।

•রাজা বা কিং শুধু তার ঘরের সাথে সংযুক্ত যে কোন একটি ঘরে যেতে পারে। তবে বিশেষ শর্তে নৌকা ‍বা রুকের সাথে ঘর পরিবর্তন করতে পারে যা ক্যাসলিং নামে পরিচিত।
•নৌকা ‍বা রুক অন্য গুটিকে অতিক্রম না করে সোজাসুজি ভাবে যে কোন ঘরে যেতে পারে। তবে বিশেষ শর্তে রাজার সাথে ঘর পরিবর্তন করতে পারে যা ক্যাসলিং নামে পরিচিত।
•গজ বা বিশপ যে-কোন অন্য গুটিকে অতিক্রম না করে আড়াআড়ি ঘরে যেতে পারে। 
•মন্ত্রী বা কুইন নৌকা এবং হাতির সমন্বিত শক্তি হিসেবে অন্য গুটিকে অতিক্রম না করে সোজাসুজি কিংবা আড়াআড়ি যে কোন ঘরে যেতে পারে।
•ঘোড়া বা নাইট কাছাকাছি দু’ঘর গিয়ে ডানে কিংবা বামের অন্য ঘরে যেতে পারে। ঘোড়ার চলন ইংরেজি এল অক্ষরের মতো। ঘোড়ার বিশেষ বৈশিষ্ট হচ্ছে - একমাত্র এ গুটিই যে কোন গুটিকে অতিক্রম করে অন্য ঘরে যেতে পারে।
•বোড়ে বা পন নিজস্ব ফাইলে এক ঘর করে অগ্রসর হয়। তবে ব্যতিক্রম হিসেবে নিজস্ব ঘর থেকে ইচ্ছে করলে দু’ঘর সামনে যেতে পারে যদি ঘরগুলো খালি থাকে কিংবা প্রতিপক্ষের গুটিকে কেটে আড়াআড়ি অন্য ঘরে যেতে পারে। তবে সামনে যদি প্রতিপক্ষের বোড়ে থাকে তবে আর অগ্রসর হতে পারবে না। বোড়ের এন পাসেন্ট ও উত্তরণ নামে দুটি বিশেষ পরিচালনা পদ্ধতি আছে।

সঠিক অনুচ্ছেদ শিরোনাম কোনটি?
titleA. গুটি পরিচালনা
titleB. ব্যবহৃত পরিভাষা
titleC. বিবিধ
titleD. কয়েকজন গ্র্যান্ডমাস্টার
উত্তর: titleA
ক্ষমতাপ্রাপ্তি পর সকল মুসলিম তাকে বায়াত প্রদান করেন। তার ব্যক্তিত্বের কারণে জনতা তাকে সমীহ করত। মুহাম্মদ হুসাইন হায়কলের মতে উমরের প্রথম চ্যালেঞ্জ ছিল তার প্রজা ও মজলিশ আল শুরার সদস্যদের মন জয় করা।

উমর বাগ্মী ব্যক্তি ছিলেন। জনগণের মনে স্থান করে নেয়ার জন্য তার এই দক্ষতা সাহায্য করেছে।

শাসক হিসেবে উমর দরিদ্র ও সুবিধাবঞ্চিতদের কল্যাণের জন্য কাজ করেছেন। ফিদাকের জমির ব্যাপারে তিনি আবু বকরের নীতির অনুসরণ করেছেন এবং একে রাষ্ট্রীয় সম্পত্তি হিসেবে ব্যবহারের নীতি চালু রাখেন।

রিদ্দার যুদ্ধে কয়েক হাজার বিদ্রোহী ও ধর্মত্যাগীকে দাস হিসেবে বন্দী করা হয়েছিল। উমর এসকল বন্দীদের সাধারণ ক্ষমা ঘোষণা করেন এবং তাদের মুক্তির নির্দেশ দেন। এই ঘোষণা বেদুইন গোত্রগুলোর কাছে উমরের জনপ্রিয়তা বৃদ্ধি করেছিল।

সঠিক অনুচ্ছেদ শিরোনাম কোনটি?
titleA. মদিনার জীবন
titleB. প্রাথমিক চ্যালেঞ্জ
titleC. ইসলামের প্রতি সহিংসতা
titleD. রাজনৈতিক ও বেসামরিক প্রশাসন
উত্তর: titleB
এ খেলার পর চ্যাপম্যান ক্রিকেট বীরে পরিণত হন। পঞ্চম জর্জ ও প্রধানমন্ত্রী স্ট্যানলি বল্ডউইনের ন্যায় ব্যক্তিত্বরা তাকে অভিনন্দনসূচক বার্তা প্রেরণ করেন। ঐ মৌসুমের সকল প্রথম-শ্রেণীর খেলায় অংশ নিয়ে তিনি ৫১.১৪ গড়ে ১,৩৮১ রান সংগ্রহ করতে পেরেছিলেন। এরফলে প্রথমবারের মতো এক মৌসুমে চার অঙ্কের কোঠা স্পর্শ করেন তিনি। ইংল্যান্ডের ক্রিকেট অধিনায়কদের বিষয়ের ইতিহাস নিয়ে লেখা পুস্তকে অ্যালান গিবসন মন্তব্য করেন যে, চ্যাপম্যানের অধিনায়কত্ব লাভের ন্যায় বিতর্কিত বিষয়টি সফলতা লাভের পর থেকে সকলেই ভুলে যায়। তিনি আরও লিখেন যে, ইংরেজ ক্রিকেট নতুন বীর খুঁজে পেয়েছে; যিনি দলের অংশ মনে করেন ও প্রত্যেক দল নির্বাচক নিজেদেরকে চ্যাম্পিয়ন হিসেবে মনে করছেন।

১৯২৭ মৌসুমের বিষয়বস্তু হিসেবে উইজডেন তাকে কেন্টের সেরা ব্যাটসম্যান হিসেবে ঘোষণা করে। তার রক্ষণাত্মক দৃষ্টিভঙ্গীর উন্নতির কথাও জানায়। কাউন্টি চ্যাম্পিয়নশীপের শিরোপাধারী দল ল্যাঙ্কাশায়ারের বিপক্ষে তিন ঘণ্টায় ২৬০ রান তুলেন। তার এ সংগ্রহটি পরবর্তীকালে নিজস্ব সর্বোচ্চ ব্যক্তিগত সংগ্রহ ছিল। এ সময়ে বিশ্বের সেরা গতিসম্পন্ন বোলার ও কাউন্টি ব্যাটসম্যানদের কাছে ভীতিপ্রদ সাবেক অস্ট্রেলীয় টেস্ট বোলার টেড ম্যাকডোনাল্ডের ন্যায় বোলারকে মোকাবেলা করতে হয়েছিল তাকে। অনেক সমালোচকের কাছেই চ্যাপম্যানের ইনিংসটি ভূয়সী প্রশংসা লাভ করে যা অন্যতম সেরা ইনিংস ছিল। লর্ডসে প্রথমবারের মতো জেন্টলম্যান দলের নেতৃত্বে ছিলেন ও প্লেয়ার্সের বিপক্ষে খেলেন। ঐ মৌসুমে তিন টেস্টের প্রস্তুতিমূলক খেলার দুইটিতে প্রতিনিধিত্ব দলের নেতৃত্ব দেন। প্রচারমাধ্যমে তার অধিনায়কত্বের প্রশংসা করা হয়। প্রথম-শ্রেণীর খেলায় অংশ নিয়ে ৬৬.০৪ গড়ে ১,৩৮৭ রান তুলেন যা তার খেলোয়াড়ী জীবনে সর্বোচ্চ ও গড়ের দিক দিয়ে সর্বোচ্চ ছিল। ঐ মৌসুম শেষে কেন্টের অধিনায়কত্ব পূরণে তিনি মনোনীত হননি। চ্যাপম্যানের আত্মজীবনীকার ডেভিড লেমনের মতে, খুব সম্ভবতঃ তার এ দায়িত্ব গ্রহণের প্রস্তাবনা দেয়া হয়। তবে, এ পদে থেকে প্রয়োজনীয় সময়ের অভাবের কারণে তা ফিরিয়ে দেন। 

১৯২৭-২৮ মৌসুমে দক্ষিণ আফ্রিকা সফরে চ্যাপম্যান যাননি। তবে, ১৯২৮-২৯ মৌসুমে এমসিসি দলের নেতৃত্বে থেকে অস্ট্রেলিয়া গমন করেন। দল নির্বাচকমণ্ডলীর কাছ থেকে আরও নিয়মিতভাবে খেলার জন্য তাগিদ পান। ফলশ্রুতিতে অন্য যে-কোন মৌসুমের তুলনায় ১৯২৮ সালে তাকে বেশি খেলায় অংশ নিতে দেখা যায়। তিনি চমৎকার অবস্থায় খেলতে থাকেন। তবে, ১৯২৭ সালের মতো কার্যকারীতা প্রদর্শনে সক্ষম হননি। তাস্বত্ত্বেও তার অধিনায়কত্ব ধারাবাহিকভাবে উচ্চস্তরের ছিল। এ সময়ে তার দেহের ওজন বাড়তে থাকে। তাস্বত্ত্বেও ঐ মৌসুমে অনুষ্ঠিত টেস্টগুলোয় ফিল্ডিং চমৎকারভাবে করে যাচ্ছিলেন। প্রথমবারের মতো টেস্ট ক্রিকেট খেলতে আসা ওয়েস্ট ইন্ডিজের বিপক্ষে দলের অধিনায়ক হিসেবে ৩-০ ব্যবধানে জয় পায় ও হোয়াইটওয়াশ করে। এ সিরিজে একটি অর্ধ-শতরানেরও সন্ধান পান তিনি। ৩৭.১৯ গড়ে মোট ৯৬৭ প্রথম-শ্রেণীর রান তুলেন তিনি।
প্রত্যাশিতভাবেই অস্ট্রেলিয়া সফরের জন্য দলের অধিনায়ক মনোনীত হন পার্সি চ্যাপম্যান। ধারাভাষ্যকারদের কাছ থেকে সফরকারী এমসিসি দলকে অন্যতম শক্তিধর দল হিসেবে ঘোষণা করা হয়। তবে, ফ্রাঙ্ক ওলিকে বাইরে রেখে বিতর্কের সৃষ্টি হলেও এর কোন কারণ দেখানো হয়নি। পরবর্তী বছরগুলোয় গুজব ছড়ায় যে, চ্যাপম্যান ঈর্শ্বান্বিত হয়ে কাউন্টির সতীর্থ ওলিকে দলে নেননি। তবে, লেমন এ ঘটনাকে অনাকাঙ্খিত হিসেবে তুলে ধরেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. ফলাফল ও সাফল্যগাঁথা
titleC. ১৯৩০ অ্যাশেজ সিরিজ
titleD. খেলোয়াড়ী জীবন
উত্তর: titleB
দেওঘর সৎসঙ্গ আশ্রম এলাকার পরিবেশ প্রাকৃতিক সৌন্দর্যে ভরপুর। গেরুয়া রংয়ের মাটির বুকে প্রাকৃতিক সৌন্দর্যে ভরপুর। শাল, তাল, আম, জাম, হরিতকী প্রভৃতি শ্যামালিমা, অদূরে পাহাড়। অল্প দূরেই কর্মনাশা নদী। গঙ্গা চলে গেছে প্রায় বিশ ক্রোশ উত্তর দিয়ে পূর্বে। বৈদ্যনাথ ধাম পীঠস্থানের বিখ্যাত বৈদ্যনাথ ও পাবর্তী মন্দির ছাড়াও বহু দেব-দেবীর মন্দির রয়েছে বিভিন্ন স্থানে। তাছাড়া রয়েছে রামকৃষ্ণ বিদ্যাপীঠ আর অল্প দূরেই শ্রীশ্রী বালানন্দ স্বামীর আশ্রম! 

সঠিক অনুচ্ছেদ শিরোনাম কোনটি?
titleA. সৎসঙ্গ প্রেস
titleB. মূলনীতি
titleC. অবস্থান ও প্রাকৃতিক পরিবেশ
titleD. সৎসঙ্গ ভেষজ উদ্যান
উত্তর: titleC
২০১৭ সালের ডিসেম্বরের শেষভাগের প্রতিবেদন থেকে জানা যায়, যুক্তরাষ্ট্র ও জাতিসংঘের নিষেধাজ্ঞা লঙ্ঘন করে গত বছরজুড়ে চীন ও রাশিয়ার পতাকাবাহী ট্যাঙ্কার জাহাজগুলোকে উত্তর কোরিয়ার নৌ-জাহাজগুলোর সাথে তেল ও পেট্রোলিয়াম পণ্য আদানপ্রদান করতে দেখা গেছে। ট্রাম্প তার টুইটার বার্তায় নিষেধাজ্ঞা অমান্য করা ও উত্তর কোরিয়াকে সমর্থন জুগিয়ে চলার জন্য চীনকে অভিসম্পাত দেন। জাহাজগুলোর মধ্যে একটি, হংকং এ ২৩ জন চীনা ক্রু নিয়ে নিবন্ধিত "দ্যা লাইটহাউজ উইনমোর"-কে উত্তর কোরিয়ার জাহাজ সামজং-২ কে অবৈধভাবে ৬০০ টন তেল সরবরাহ করার অভিযোগে- অক্টোবর মাসে, চীন ও দক্ষিণ কোরিয়ার মাঝ দিয়ে বয়ে চলা পশ্চিম সাগর থেকে দক্ষিণ কোরিয়ার কর্মকর্তারা বাজেয়াপ্ত করেছিলেন।

২০১৮ সালের ১ জানুয়ারি নিউ ইয়র্ক টাইমসের প্রতিবেদন থেকে জানা যায়, উত্তর কোরিয়ার প্রায় ১৪৭,০০০ কর্মী এখন বিদেশে কাজ করে এবং পিয়ংইয়ং এর শ্রমিক ইউনিয়ন পরিষদ এসব শ্রমিকদের বেতনের ৩০ শতাংশ থেকে ৮০ শতাংশ ভোগ করে। পোল্যান্ডের একটি জাহাজ নির্মাণ কারখানা, একটি শিপিং কন্টেইনারের প্রস্তুতকারক এবং গ্রীনহাউসগুলো এই শ্রমিক ব্যবসার অন্তর্ভুক্ত।

সঠিক অনুচ্ছেদ শিরোনাম কোনটি?
titleA. পরিকল্পিত শীর্ষ সম্মেলন
titleB. দক্ষিণ কোরিয়ায় থাড স্থাপন
titleC. ২০১৭ সালের আগস্টে বাগবিতণ্ডার তীব্রতা বৃদ্ধি
titleD. ডিসেম্বর ২০১৭ তে নিষেধাজ্ঞা লঙ্ঘনের প্রতিবেদন
উত্তর: titleD
পেট্রিয়ট তৈরী কাজে দুটি ইস্পাত ও ফেব্রিগ্লাস ট্রেন ব্যবহার করা হয় । এই উপাদান গুলো সুইজারল্যান্ডে উৎপাদিত হয় এবং উপাদান গুলো সুইজারল্যান্ড থেকে জাহাজ হয়ে ক্যানসাস শহরে আসতো । প্রতিটি ট্রেনে ৭টি কার বিদ্যমান । প্রতিটি কারে চারজন চালক ড্রাইভ করতে পারে । মোট কথায় একটি ট্রেনে ২৮ জন চালক ড্রাইভ করতে পারে । চড়কি ট্রেনটি বাহারী ডিজাইন করা ছিলো। ট্রেনের গা ছিলো হলুদ,নীল এবং সাদা রঙের। ট্রেনের বসার আসন এবং হেলান দ্বার দুটই ছিলো লাল রঙের ।

সঠিক অনুচ্ছেদ শিরোনাম কোনটি?
titleA. ট্র্যাক
titleB. চড়কি রেলগাড়ি
titleC. প্রাপ্ত পুরস্কার
titleD. ইতিহাস
উত্তর: titleB
শিখদের ধর্মানুশীলনের একটি উল্লেখযোগ্য পদ্ধতি হল ঈশ্বরের পবিত্র নাম স্মরণ। "নাম জপো" (পবিত্র নাম জপ) বা "নাম সিমরণ" (নাম জপের মাধ্যমে পবিত্র নাম স্মরণ) পদ্ধতিতে ঈশ্বরের নাম স্মরণ করা হয়। ভারতের বিভিন্ন ধর্মীয় সম্প্রদায়ে ঈশ্বরের নাম বা বীজ অক্ষর সোচ্চারে জপ করার প্রথা থাকলেও, গুরু নানক ব্যক্তিগতভাবে নাম জপের পক্ষপাতী ছিলেন। গুরু নানকের আদর্শ ছিল নামের প্রতি ব্যক্তিসত্ত্বার পূর্ণ অভিপ্রকাশ ও ধর্মের পূর্ণ প্রকাশ। গুরু নানকের মতে, "নাম সিমরন" সুশৃঙ্খল পদ্ধতিতে করলে পাঁচটি স্তর পার হয়ে “ঈশ্বরের দিকে ও ঈশ্বরের মধ্যে অগ্রসর হওয়া যায়।” স্মরণের সর্বশেষ পর্যায়টি হল "সচ খণ্ড" (সত্যের রাজত্ব)। এখানেই ঈশ্বরের সঙ্গে আত্মার মিলন ঘটে।

সঠিক অনুচ্ছেদ শিরোনাম কোনটি?
titleA. স্মরণ
titleB. সময়াতীত সত্য
titleC. উৎসব
titleD. দর্শন ও শিক্ষা
উত্তর: titleA
এই সমষ্টির প্রথম মন্দিরটি বেগলার অনেকটাই অক্ষত অবস্থায় দেখতে পান। সেই সময় এর শিখরের উপর আমলক বর্তমান ছিল। আমলকের উপরে ভাণ্ড আকারের শিখরশীর্ষ বিদ্যমান ছিল। এর প্রবেশ দ্বারে গজলক্ষ্মীর ভাস্কর্য ছিল এবং গর্ভগৃহে একটি সুন্দর মূর্তি ছিল। এই মন্দিরের ডানদিকে প্রায় হাজার ফুট দক্ষিণে আরেকটি মন্দির ছিল যার প্রবেশ দ্বারেও গজলক্ষ্মীর ভাস্কর্য ছিল। সেই মন্দিরের গর্ভগৃহে একটি চতুর্ভূজ বিষ্ণুমূর্তি ছিল।

দ্বিতীয় মন্দিরের পূর্ব দিকে প্রায় আড়াইশ মিটার দুরত্বে একটি উত্তরমুখী মন্দির অবস্থিত ছিল। এর প্রবেশদ্বারের উপর পদ্ম হস্তে একটি উপবিষ্ট মূর্তি ছিল যার পাশে একটি হাতির মূর্তি শুঁড় তুলে দণ্ডায়মান অবস্থায় স্থাপিত ছিল। মূর্তিটি পুরুষ না স্ত্রী সেটি বেগলার অনুধাবন করতে পারেননি। এই মন্দিরের গর্ভগৃহে একটি নরসিংহ মূর্তি অধিষ্ঠিত ছিল। এই মন্দিরটির পাশেই একটি ভগ্ন চতুর্ভুজ বিষ্ণুর মন্দির ছিল। তার সামনের অংশ ভেঙ্গে গিয়েছিল, কিন্তু বাকি দিকগুলো অক্ষত ছিল। বাকি দুটি মন্দির ও কিছু মন্দির গ্রামের পূর্ব দিকে অবস্থিত ছিল। বেগলার এই দুটি মন্দির সম্পর্কে কোনও বিবরণ দিয়ে যান নি |

সঠিক অনুচ্ছেদ শিরোনাম কোনটি?
titleA. দ্বিতীয় মন্দির সমষ্টি
titleB. বাংলার পূর্ত বিভাগের তালিকায় পাওয়া বিবরণ
titleC. দেবলা মিত্রর বর্ণনা
titleD. টি ব্লচের বিবরণ
উত্তর: titleA
হাইনান এয়ারলাইন্স নয়টি স্থান তথা বেইজিং, জিয়ান, তাইওয়ান, উরুমকি, গাংজুয়া, হাংজুয়া, লানজুয়া, দালিয়ান এবং সেনজেন এ তাদের কেন্দ্র এবং এশিয়া, ইউরোপ, আমেরিকা এবং আফ্রিকায় তাদের নেটওয়ার্ক বিস্তৃত করেছে । বিমানসংস্থাটি প্রায় ৫০০টি অভ্যন্তরীণ এবং আন্তর্জাতিক রুটে বিমান পরিচালনা করে এবং এর বিমানগুলো ৯০টিরও বেশি শহরে চলাচল করে থাকে ।

সঠিক অনুচ্ছেদ শিরোনাম কোনটি?
titleA. গন্তব্যস্থলসমূহ
titleB. সার্ভিসসমূহ
titleC. ইতিহাস
titleD. পরিচালিত বিমানসমূহ
উত্তর: titleA
আল-মুনাজ্জিদের বক্তব্য হলো মুসলিম নারীদের উচিৎ তাদের মুখমন্ডলসহ সম্পূর্ণ দেহ (শুধুমাত্র চোখ অনাবৃত রেখে) এবং হাত আবৃত রাখা। এই বিধান অঞ্চলভেদে সকলের জন্য বাধ্যতামূলক। নারীদের উচিৎ তাদের ঘরে থাকা উচিৎ যদিনা তাদের সঙ্গে একজন মাহরাম থাকেন এবং তাদের জন্য গাড়ী চালানো নিষিদ্ধ, কারণ এটি একা একজন অ-মাহরামের সাথে থাকা, বেপর্দা হওয়া, বেপরওয়াভাবে পুরুষদের সাথে মেলামেশা, এবং হারাম কর্মকান্ডে লিপ্ত হওয়ার মত "ভয়ানক পরিণতির" দিকে নিয়ে যায়, যেজন্য এগুলো নিষিদ্ধ।

সঠিক অনুচ্ছেদ শিরোনাম কোনটি?
titleA. নারী
titleB. প্রাথমিক জীবন এবং শিক্ষা
titleC. কার্যক্রম
titleD. ভাস্কর্য এবং ছবি
উত্তর: titleA
ষাট গম্বুজ মসজিদের দক্ষিণ-পূর্ব দিকের রাস্তা ধরে অগ্রসর হলে দেখা যাবে সিংগরা মসজিদ। এই মসজিদের একটিমাত্র গম্বুজ রয়েছে যা দৃঢ় ভাবে নির্মিত এবং প্রশস্ত গম্বুজ। খান জাহান আলির নিজস্ব স্থাপত্যশৈলী অনুযায়ী গম্বুজটি পুরু দেয়ালের উপর দণ্ডায়মান এবং এর শীর্ষে রয়েছে বাঁকানো কার্নিশ। বিবি বেগনি মসজিদ এবং চুনাখোলা মসজিদ ও এক গম্বুজ বিশিষ্ট মসজিদ কিন্তু এদের আকার সিংগরা মসজিদের তুলনায় অনেক বড়। মসজিদটি ক্রমশ ধ্বংসের দিকে এগিয়ে যাচ্ছিল এবং পুনরুদ্ধার কার্যক্রম অনিবার্য হয়ে পরে।

সঠিক অনুচ্ছেদ শিরোনাম কোনটি?
titleA. রনভিজয়পুর মসজিদ
titleB. সিংগরা মসজিদ
titleC. নয় গম্বুজ মসজিদ
titleD. জাদুঘর
উত্তর: titleB
সারা বছর ধরেই নাট্য আকাদেমি বিভিন্ন প্রশিক্ষণ কর্মশালার আয়োজন করে থাকেন। এই সব কর্মশালায় নাট্যকর্মীদের আধুনিক পদ্ধতিতে দৈহিক ভাষা বা বডি ল্যাঙ্গুয়েজ, কণ্ঠস্বর নিয়ন্ত্রণ বা ভয়েস মডিউলেশন, আবৃত্তি ও স্বরভঙ্গি, অভিনয়, ছন্দ ও সংগীত, মুখাভিনয়, মঞ্চসজ্জা, আলোকসজ্জা, পোষাক ও সাজসজ্জা, নাট্যরচনা, থিয়েটার ব্যবস্থাপনা প্রভৃতি শিক্ষা দেওয়া হয়। প্রযোজনার লক্ষ্যে যে কর্মশালাগুলি আয়োজিত হয় সেগুলিতে শিক্ষার্থীদের প্রযোজনা ও নাট্য-উপস্থাপনার প্রতিটি খুঁটিনাটি দিক শেখানো হয়ে থাকে। বাংলা বিভিন্ন স্বনামধন্য নাট্য ব্যক্তিত্বগণ এই সব কর্মশালায় প্রশিক্ষণের কাজে নিযুক্ত হন। এমনকি প্রয়াত বি ভি করন্থ, এইচ কানহাইলাল ও ডক্টর মোহন আগাসের মতো ভারতের বিশিষ্ট নাট্য ব্যক্তিত্বগণও বাংলা আকাদেমির নাট্য প্রশিক্ষণের সঙ্গে যুক্ত ছিলেন বা আছেন।

সঠিক অনুচ্ছেদ শিরোনাম কোনটি?
titleA. নাট্য প্রশিক্ষণ
titleB. কর্মসূচি
titleC. প্রযোজনা
titleD. ইতিহাস
উত্তর: titleA
তুর্কীয় পরিবারের অন্যান্য ভাষায় তালব্য স্বরসঙ্গতি থাকলেও ত্রাকাই কারায়তে ব্যঞ্জনধ্বনির তালব্যীভবনের সঙ্গতি দেখতে পাওয়া যায়।
তাই যে কোন শব্দে হয় তালব্য অথবা অতালব্য ধ্বনি দেখতে পাওয়া যায়।
সম্মুখ স্বরধ্বনির উপস্থিতিতে তালব্যধ্বনি এবং পশ্চাত স্বরধ্বনির উপস্থিতিতে অতালব্য ব্যঞ্জনধ্বনি উচ্চারিত হয়।
অধিকাংশ তুর্কীয় ভাষার মতো, করায়ের কার্যত সমস্ত ব্যঞ্জনধ্বনিরই তালব্য এবং অতালব্য রূপ আছে, যা এই ভাষার বংশগত সম্পর্ক প্রমাণিত করে।
তবে, এইটুকু ধারণা গ্রহণের ক্ষেত্রেও অবশ্যই যত্নবান হওয়া উচিত, কারণ কারায় ভাষা কয়েকশ বছর ধরে লিথুয়ানিয়ায় লিপকা তাতার ভাষার সংস্পর্শে ছিলো।

কারায় ভাষা স্বরসঙ্গতিও প্রদর্শন করে যার ফলে উপসর্গীয় স্বরধ্বনি পদমূলের স্বরধ্বনির সম্মুখতার ভিত্তিতে সঙ্গতি স্থাপন করে।

সঠিক অনুচ্ছেদ শিরোনাম কোনটি?
titleA. ভাষা পরিবেশ
titleB. ধ্বনিসংযোগ প্রক্রিয়া
titleC. ভাষা সাস্থ্য
titleD. পদগঠন
উত্তর: titleB
দের উচ্চ বুদ্ধিমত্তা, দীর্ঘ জীবন, এবং জাদুবিদ্যার ক্ষমতা রয়েছে বলে মনে করা হয়। তারা এর একটি ধরন। শব্দটি কখনও কখনও ' শিয়াল আত্মা ' হিসাবে অনুবাদ করা হয়, যা আসলে একটি বৃহত্তর লোককথার বিষয়শ্রেণীতে পরে। তবে কিতসুনেরা না ভূত, না তারা নিয়মিত শিয়াল থেকে মৌলিকভাবে ভিন্ন। কারণ "আত্মা" শব্দটি তাদের জ্ঞান ও সব দীর্ঘস্থায়ী শিয়াল অতিপ্রাকৃত ক্ষমতা অর্জনকে আলোকিত করে। 

কিতসুনে দুটি সাধারণ শ্রেণীবিভাগ আছে  :


স্থানীয় ঐতিহ্য আরও ধরনের যোগ করে। উদাহরণস্বরূপ, একটি অদৃশ্য শিয়াল আত্মা যাদের মানুষ শুধুমাত্র বুঝতে পারে যখন এটি মানুষকে ভর করে। 

সঠিক অনুচ্ছেদ শিরোনাম কোনটি?
titleA. বৈশিষ্ট্য
titleB. স্ত্রী এবং প্রেমিকা
titleC. চিত্রাঙ্কন
titleD. ব্যুৎপত্তি
উত্তর: titleA
ঊনবিংশ শতাব্দীর শুরুতে ময়মনসিংহ জেলার টাঙ্গাইল মহকুমার অন্তর্গত ধলেশ্বরী নদীতীরস্থিত পোড়াবাড়ি অঞ্চলের চমচমের খ্যাতি ছড়িয়ে পড়ে। ক্রমের এই মিষ্টি পোড়াবাড়ির চমচম নামে খ্যাত হয় সারা বাংলায়। ১৯৪৭ সালে দেশভাগের বলি হয়ে ওপার বাংলার টাঙ্গাইল থেকে এসে পশ্চিমবঙ্গের জলপাইগুড়ি জেলার নিয়েছিযেন বেশ কিছু ছিন্নমূল মিষ্টান্ন শিল্পীরা। টাঙ্গাইল পূর্ব পাকিস্তানে চলে যাওয়ার ধলেশ্বরী নদীর পাড়ের বসতি ছেড়ে পশ্চিমবঙ্গের বেলাকোবায় চলে আসেন দুই বন্ধু ধীরেন সরকার ও কালিদাস দত্ত। ওই দুই মিষ্টান্ন শিল্পীর হাত ধরে বেলাকোবার চমচমের পথ চলা শুরু। টাঙ্গাইলের পোড়াবাড়ির চমচমের রহস্যময় রেসিপি এই দুই টাঙ্গাইল বাসীর হাত ধরে বেলাকোবা পাড়ি দেয় এবং কালক্রমে চিরাচরিত ঘরানা ছেড়ে নতুন ভাবে বেলাকোবার চমচম রূপে আত্মপ্রকাশ করে। রেল লাইন বেলাকোবাকে আড়াআড়ি দুই ভাগে ভাগ করেছে। বর্তমানে রেললাইনের দুই পারে দুই প্রবাদপ্রতিম চমচমশিল্পীর দুটি পৃথক চমচমের দোকান রয়েছে। কালক্রমে এঁদের হাত ধরেই বেলাকোবার চমচম এর খ্যাতি ক্রমশ বাংলার সীমানা ছাড়িয়ে ভারতের বিভিন্ন রাজ্যে ও বিদেশে পাড়ি দেয়। এই দুটি দোকান ছাড়াও বেলাকোবায় একাধিক চমচমের দোকান রয়েছে। এই চমচমকে কেন্দ্র করে পশ্চিমবঙ্গ সরকারের পর্যটন দফতরের তত্ত্বাবধানে পশ্চিমবঙ্গের উত্তরবঙ্গে একটি পর্যটন শিল্পের আত্মপ্রকাশ করতে চলেছে।

সঠিক অনুচ্ছেদ শিরোনাম কোনটি?
titleA. জনপ্রিয়তা
titleB. বর্তমান অবস্থা
titleC. ইতিহাস
titleD. প্রস্তুত প্রণালী
উত্তর: titleC
ঢাকা: ৯২,৩৩০ জন
চট্টগ্রাম: ২৭,২২৯ জন
সাতক্ষীরা: ১৫,১৬৫ জন
লালমনিরহাট: ৮,৩৩৯ জন
দিনাজপুর: ৬,৬৩৫ জন
চাঁপাইনবাবগঞ্জ: ১,৫৪২ জন
বাগেরহাট: ৩৯৩ জন
মৌলভীবাজার: ২১১ জন
কক্সবাজার: ৯১ জন
হবিগঞ্জ: ৫৫ জন
জামালপুর: ১৩ জন (সূত্র: ৪ এপ্রিল পর্যন্ত প্রাপ্ত তথ্যানুসারে, ম্যানেজমেন্ট ইনফরমেশন সিস্টেম (এমআইএস), স্বাস্থ্য অধিদপ্তর)

সঠিক অনুচ্ছেদ শিরোনাম কোনটি?
titleA. ক্ষতি ও পরিকল্পনা
titleB. বিভিন্ন খাতে প্রতিক্রিয়া
titleC. জেলাভিত্তিক যাত্রী স্ক্রিনিং পরিসংখ্যান
titleD. নাক, মুখ ও চোখ হাত দিয়ে স্পর্শ না করা
উত্তর: titleC
এই স‌মি‌তি তার ল‌ক্ষে বি‌ভিন্ন গুরেুত্বপূর্ণ কাজ ত‌রে থা‌কে। যেমন, এ স‌মি‌তি ঔষধ শিল্পের সাধারণ উন্নয়নের পাশাপাশি বিভিন্ন সমস্যার সমাধান করে। এছাড়াও ঔষধ প্রস্ত্ততকরণে উন্নয়নমূলক গবেষণায় উৎসাহ ‌দেয়। এই বাংলাদেশে ফার্মেসি পেশায় নিয়োজিত ব্যক্তিদের প্রশিক্ষণ দেয় এবং পেশাগত নৈপুণ্যতা অর্জন তর‌তে সাহায‌্য ক‌রে।

স‌মি‌তির তত্ত্বাবধানে পরীক্ষা পরিচালনা করা হয়। সে‌ক্ষেরত্র যোগ্য প্রার্থীদের এই স‌মি‌তির পক্ষ থে‌কে সার্টিফিকেট ও ডিপ্লোমা প্রদান করা হয়। এ স‌মি‌তি প্রয়োজন অনুযায়ী ফার্মেসি আইনের পরিবর্তন ও পরিবর্ধন ক‌রে থা‌কে। ঔষধ প্রস্ত্ততকারী প্রতিষ্ঠানের উন্নয়নের ল‌ক্ষে মাঠপর্যায়ে গবেষণা, কনফারেন্স, সিম্পোজিয়াম, সেমিনার ইত্যাদির আয়ো‌জন করা হয়। জার্নাল, বই, ম্যাগাজিন, ডকুমেন্ট ইত্যাদি প্রকাশ করে এ স‌মি‌তি। বাংলাদেশ ফার্মাসিউটিক্যাল সোসাইটি এই স‌মি‌তির প্রকা‌শিত পত্রিকা। এগু‌লো ছাড়াও এ স‌মি‌তি ফার্মেসি সংক্রান্ত গবেষণার জন্য রিসার্চ ফেলোশিপ, সহায়ক অনুদান, বৃত্তি, পুরস্কার ইত্যাদি প্রদান করা এবং বিভিন্ন ঔষধের মান যাচাই‌য়ের জন্য প্রয়োজনীয় গবেষণাগার স্থাপন করাও এ স‌মি‌তির কার্যক্রমের ম‌ধ্যে পড়ে।

এ সম‌ি‌তি আন্তর্জা‌তিক ফার্মাসিউটিক্যাল সংঘ এবং কমনওয়েলথ ফার্মাসিউটিক্যাল সংস্থার সা‌থে জ‌ড়িত।

সঠিক অনুচ্ছেদ শিরোনাম কোনটি?
titleA. বহিঃসংযোগ
titleB. ই‌তিহাস
titleC. কার্যক্রম
titleD. আরও দেখুন
উত্তর: titleC
সুভাষ চন্দ্রের মৃত্যুর পরপরই তাঁর সম্পর্কে যেসব গুজব রটেছিল, সেগুলোর বিরুদ্ধে লড়বার জন্যে, মাউন্টব্যাটেনকে মাথায় রেখে, সুপ্রিম অ্যালায়েড কম্যান্ড, দক্ষিণ-পূর্ব এশিয়া, কর্নেল (পরে স্যার) জন ফিগেস নামে এক গোয়েন্দা অফিসারকে সুভাষ চন্দ্রের মৃত্যুর তদন্তভার অর্পণ করে। ফিগেসের রিপোর্ট ১৯৪৬ খ্রিস্টাব্দের ২৫ জুলাই পেশ হয়েছিল, যাই হোক, এটা গোপন ছিল, কাজটা হয়েছিল ইন্ডিয়ান পলিটিক্যাল ইন্টেলিজেন্স (আইপিআই), ভারত সরকারের এক আংশিক গোপন শাখার অধীনে।ঐতিহাসিক লিওনার্দ এ গর্ডন ১৯৮০ খ্রিস্টাব্দের দশকে ফিগেসের সাক্ষাৎকার নিয়েছিলেন এবং রিপোর্ট লেখা নিশ্চিত করেছিলেন।১৯৯৭ খ্রিস্টাব্দে ব্রিটিশ সরকার বেশির ভাগ আইপিআই ফাইল ব্রিটিশ লাইব্রেরির ইন্ডিয়া অফিস রেকর্ডস-এ জনসাধারণের দেখার জন্যে ব্যবস্থা করেছিল। যাই হোক, ফিগেস রিপোর্ট সেই সবের মধ্যে ছিলনা। ফিগেস রিপোর্টের একটা ফটোকপি সত্বর সর্বসম্মতভাবে ব্রিটিশ লাইব্রেরিকে দান করা হয়েছিল ইউরোপীয় পাণ্ডুলিপি সংগ্রহ, ইউর. এমএসএস. সি ৭৮৫-তে জনসাধারণের দেখার জন্যে। ঐতিহাসিক লিওনার্দ গর্ডনের মতে, দাতার ভালো প্রার্থীর মধ্যে ফিগেস নিজেই ছিলেন, যিনি ১৯৯৭ খ্রিস্টাব্দে মারা গিয়েছেন, অথবা খুব সম্ভবত যুদ্ধকালীন ভারতে অন্য একজন ব্রিটিশ গোয়েন্দা অফিসার, হাগ তোয়ে, যে বইয়ের লেখক: ।

ফিগেস রিপোর্টের মধ্যে কঠোর অনুচ্ছেদটা (কর্নেল জন ফিগেস কৃত, ইন্ডিয়ান পলিটিক্যাল ইন্টেলিজেন্স, ২৫ জুলাই, ১৯৪৬) হল:"একটা ধারাবাহিক ব্যক্তিদেরকে জিজ্ঞাসাবাদের ফলাফল অনুযায়ী যে নাম নিচের অনুচ্ছেদগুলোতে আছে, অবশ্যই এটা নিশ্চিত করে বলা যায় যে, সুভাষ চন্দ্র বোস ১৯৪৫ খ্রিস্টাব্দের ১৮ অগস্ট, তাইহোকু সেনা হাসপাতালে স্থানীয় সময় বিকেল পাঁচটা থেকে রাত আটটার মাঝামাঝি কোনো সময়ে শেষ নিশ্বাস ত্যাগ করেছেন। মৃত্যুর কারণ ছিল বহুল পরিমাণে পুড়ে যাওয়া এবং আঘাতের কারণে হৃদস্পন্দন বন্ধ হয়ে যাওয়া। নিচে যাদের নাম দেওয়া হয়েছে তাদের বিভিন্ন সময়ে জিজ্ঞাসাবাদ করা হয়েছিল কিন্তু তারা বিভিন্ন জিনিস এবং সব বিষয়ে বিস্তৃত যেখানে তাদের জ্ঞান একটা সাধারণ অভিজ্ঞতার ভিত্তিতে প্রতিষ্ঠিত। যেহেতু জিজ্ঞাসাবাদের আগে তাদের মধ্যে কোনো যোগাযোগের সুযোগ ছিলনা, বেশির ভাগ ব্যক্তিই আলাদা ছিল, তাই নিজেদের মনগড়া পূর্বনির্ধারিত সাজানো কথা বলার জো ছিলনা।"

সঠিক অনুচ্ছেদ শিরোনাম কোনটি?
titleA. অনুসন্ধানগুলো
titleB. উপকথাগুলোর স্থায়িত্বের সম্ভাবনা
titleC. তাৎক্ষণিক যুদ্ধ-পরবর্তী উপকথাগুলো
titleD. ফিগেস রিপোর্ট, ১৯৪৬
উত্তর: titleD
কোরীয় গায়ক ও সঙ্গীত রচয়িতা জেওয়াইপি (পার্ক জিন-ইয়ং) এবং ইয়ু সে-ইয়ুনের হিপহপ দ্বৈত "ইতেওয়ান ফ্রিডম" ২০১১ সালের এপ্রিল মাসে প্রকাশিত হয়। গানটিতে একজন কোরীয়ের দৃষ্টিতে ইতেওয়ানের বিদেশিদের আচরণ এবং কোরিয়ান সংস্কৃতির সাথে এর ভিন্নতা ফুটে ওঠেছে। এই গানটি ততকালীন সময়ে জনপ্রিয়তা অর্জন করে এবং ২০১৩ সালে গানটির এক ব্যাঙ্গাত্মক সংস্করণ প্রকাশ হয়। উভয় সংগীতেরই ভিডিও চিত্রের চিত্রায়ন ইতেওয়ানের বিভিন্ন স্থানে করা হয়েছে।

সঠিক অনুচ্ছেদ শিরোনাম কোনটি?
titleA. জনপ্রিয় সংস্কৃতিতে
titleB. ভূগোল
titleC. নামকরণ
titleD. ১১ সেপ্টেম্বরের হামলা পরবর্তী পরিবর্তন
উত্তর: titleA